एलन मस्क की मां और बर्नार्ड अरनॉल्ट के बेटे भी मौजूद रहे, हाल ही में राष्ट्रपति मैक्रॉन से मिले थे मस्क
दुनिया के दो सबसे अमीर व्यक्ति एलन मस्क और बर्नार्ड अरनॉल्ट ने पेरिस में मुलाकात की और साथ में लंच किया। इस दौरान एलन मस्क की मां मेय मस्क और बर्नार्ड अरनॉल्ट के दो बेटे एंटोनी और एलेक्जेंडर अरनॉल्ट मौजूद रहे।
दुनिया के दो सबसे अमीर व्यक्ति एलन मस्क और बर्नार्ड अरनॉल्ट ने पेरिस में मुलाकात की और साथ में लंच किया। इस दौरान एलन मस्क की मां मेय मस्क और बर्नार्ड अरनॉल्ट के दो बेटे एंटोनी और एलेक्जेंडर अरनॉल्ट भी मौजूद रहे।
इस मुलाकात के दौरान एलन मस्क और बर्नार्ड अरनॉल्ट के बीच किस बात को लेकर चर्चा हुई इसके बारे में कोई भी जानकारी सार्वजनिक नहीं किया गया है। हालांकि, मीडिया रिपोर्ट में अनुमान लगाया जा रहा है कि दोनों के बीच सोशल मीडिया, एडवरटाइजिंग सहित अन्य चीजों के बारे में चर्चा हुई होगी।
दुनिया के सबसे अमीर व्यक्ति हैं मस्क
ब्लूमबर्ग रियल टाइम बिलेनियर्स इंडेक्स के अनुसार टेस्ला, स्पेसएक्स और ट्वीटर के मालिक एलन मस्क कुल नेटवर्थ 233 बिलियन डॉलर (करीब 19.08 लाख करोड़ रुपए) है, जो दुनिया के सबसे अमीर लोगों की इस लिस्ट में टॉप पर हैं।
वहीं दुनिया के सबसे बड़े फैशन ग्रुप लुई वितॉ मोएट हेनेसी (LVMH) के CEO बर्नार्ड अरनॉल्ट की कुल नेटवर्थ 202 बिलियन डॉलर (करीब 16.54 लाख करोड़ रुपए) है। बर्नार्ड इस लिस्ट में दूसरे नंबर पर मौजूद है।
हाल ही में राष्ट्रपति इमैनुएल मैक्रॉन से मिले थे मस्क
फ्रांस की यात्रा के दौरान हाल ही में एलन मस्क ने राष्ट्रपति इमैनुएल मैक्रॉन से भी मुलाकात की थी। मीडिया रिपोर्ट के अनुसार, मस्क ने इमैनुएल से फ्रांस में टेस्ला की मैन्युफैक्चरिंग यूनिट स्थापित करने को लेकर चर्चा की है। मस्क से मुलाकात के बाद राष्ट्रपति इमैनुएल मैक्रॉन ने दोनों के बीच हुई मुलाकात की फोटो शेयर करते हुए लिखा,'लेट्स वर्क टुगेदर!'
